CELEX: 62011FN0114
Language: ro
Date: 2011-10-26 00:00:00
Title: Cauza F-114/11: Acțiune introdusă la 26 octombrie 2011 — ZZ/Parlament

7.1.2012   
            
            
               RO
            
            
               Jurnalul Oficial al Uniunii Europene
            
            
               C 6/27
            
         Acțiune introdusă la 26 octombrie 2011 — ZZ/Parlament
   (Cauza F-114/11)
   2012/C 6/52
   Limba de procedură: franceza
   
      Părțile
   
   
      Reclamant: ZZ (reprezentant: A. Salerno, avocat)
   
      Pârât: Parlamentul European
   
      Obiectul și descrierea litigiului
   
   Cerere de anulare a deciziei Parlamentului European de considerare a anumitor ajutoare financiare acordate de un stat membru în favoarea studenților din învățământul superior drept alocații de aceeași natură ca alocațiile familiale și de deducere a acelor ajutoare financiare din alocația școlară acordată reclamantului, precum și anularea deciziei de restituire a unor plăți nedatorate.
   
      Concluziile reclamantului
   
   
               —
            
            
               Anularea celor două decizii care reies din fișa de salariu a reclamantului pe luna martie 2011 și care îi cauzează un prejudiciu, respectiv, pe de o parte, decizia de deducere a cuantumului ajutoarelor financiare plătite de Centre de Documentation et d'Information sur l'Enseignement Supérieur din Luxemburg din alocația școlară încasată de reclamant și, pe de altă parte, anularea deciziei de restituire a unor plăți nedatorate în privința cuantumului alocațiilor școlare încasate începând cu luna octombrie 2010 până în luna februarie 2011;
            
         
               —
            
            
               obligarea Parlamentului European la plata diferențelor de salariu și a dobânzilor la acestea calculate de la data scadenței diferențelor datorate la rata stabilită de Banca Centrală Europeană pentru operațiunile principale de refinanțare aplicabile în perioada relevantă, majorată cu două puncte;
            
         
               —
            
            
               obligarea Parlamentului European la plata cheltuielilor de judecată.